मैथिली साहित्य आ मिथिलाक संस्कृति पर विमर्शक एकटा मंच । प्राचीन गौरवशाली परंपराक पहचान आ नवीन प्रगतिशील मूल्यक निर्माण लेल एकटा लघु प्रयास ।
 के नइ सूखबै आ यदि केओ गंधक बात करए तखन बकहूत्थनि. . . . . . आ फेर मारि खेनए । जखन दस एगारह बरिख के रहै त' अपन बहिनक सासुर हरलाखी गेल रहै आ एक बेर ओहियो ठाम मूता गेलै आ जखन मूता गेलै त' राजीव एक लोटा पानि गिरा देलकै कुटुम पूछलखिन त' राजीव कहि देलकै जे देखियौ ने गलती सँ पानि गिर पड़लै ।
 मुदा हम नइ फसलौं आ चलि देलैां बाध दिस जनेर कटवा लेल ।
 मुदा हम नइ फसलौं आ चलि देलैां बाध दिस जनेर कटवा लेल ।
 जइ बात कें सौ साल पहिले विद्वतापूर्ण तरीका सँ कहि देल गेलै आ विद्वत्समाज बुझियो गेलै ,तइ पर प्रश्न . . . . . . । मुदा प्रश्न अहां क' सकै छियै ,उत्तरो सुनबा लेल तैयार रहू आ उत्तर पर गुटबाजी केला सँ काज नइ चलत ।
 किछु गोटे मुक्त छंद कें अक्षमता ,आलस्य (काहिलपन) सँ जोड़ैत छथिन ,हुनकर विशाल मस्तिष्कक लेल ई तथ्य अनिवार्य कि विभिन्न भाषा मे मुक्तछंदक मुख्य प्रणेता जेना रवींद्रनाथ ,निराला आ यात्री पहिले छंदे मे लिखलखिन आ हुनकर छंदबद्ध रचनाक महत्व प्राचीन क्लासिकल साहित्यक महत्व सँ तुलनीय अछि । मुक्त छंदक प्रति हुनकर झुकाव छंदबद्धताक सीमाक कारणें संभव भेल ।
 आचार्य हजारी प्रसाद द्विवेदी निराला जी क' मुक्तछंद प्रेम पर एना लिखैत छथिन ' छंदक पगहा क' प्रति विद्रोह करैत ओ ओइ मध्ययुगीन मनोवृत्ति पर प्रहार केलखिन जे छंद आ कविता कें प्रायः समानार्थक बुझैत अछि । कविता भाव-प्रधान होइत छैक आ छंद ओकरा ऐ रूप मे सहायता करैत छैक । छंदक पगहा कें अस्वीकार करै वला कवि कविता क' ओइ समस्त सिन्नुर-टिकुली कें अस्वीकार करैत छैक जे काव्य मे संगीतक गुण भरैत छैक आ अइ प्रकारें काव्य कें अलौकिक बनबैत छैक । मुदा निराला जी जखन छंदक प्रति विद्रोह केलखिन तखन हुनकर उद्देश्य छंदक अनुपयोगिता बतेनइ नइ छलै । ओ मात्र कविता मे भावक- व्यक्तिगत अनुभूतिपूर्ण भावक -स्वच्छंद अभिव्यक्ति कें महत्व देब' चाहैत छलखिन ,जेकरा ओ मुक्त छंद कहैत छथिन ,ओहियो मे एकटा झंकार आ ताल विद्यमान अछि । '
निराला स्वयं 'परिमल'(1929) मे लिखैत छथिन - ' मनुष्यक मुक्ति जेना होइत छैक तहिना कविता के सेहो । मनुष्यक मुक्ति कर्मक बंधन सँ छुटकारा अछि आ कविताक मुक्ति छंदक शासन सँ अलग भेनए '
कवि आ कविता क' अस्तित्व लीक पर चलबा सँ नइ । सर्जक कोनो कुम्हारक सांचा ल' के नइ चलै छैक ,एके मुंह कानक पचास टा मूर्ति क्षणे -पले मे बना देबाक सामर्थ्य कविक सामर्थ्य नइ छैक । यदि रमणीयता नवीनता आ नव वस्तु क' माध्यमे आबैत अछि तखन सब बंधन अग्राह्य । भाषा ,बिंब ,प्रतीक ,शब्द सभ अपन अपन ढंग सँ । खतरा एतबे बस कि नवीनता फैशन नइ बनि जाइ ,मुदा यदि नवोन्मेष किछु रचबा के अछि ,तखन ओ अतिक्रमणे करैत छैक ।
 आ बाल्मीकि ,कालिदासक,विद्यापतिक नाम लेबा सँ काज नइ चलत आ ने हुनकर नकल केला सँ केओ कालिदास भ' जायत । कालिदास साहित्य अपन समै के शास्त्र के नइ मानै छैक ओ पचासो जगह आ पचासो तरीका सँ शास्त्रक अतिक्रमण करैत छैक । साहित्य शास्त्रक डिबिया क' पाछु महुआइत ,लसियाइत चलै वला चीज नइ छैक ,ई शास्त्रो कें दीप देखाबै वला चीज छैक । सभ के पता छैक कि मात्र रस सम्प्रदायक अतिरिक्त सभ सम्प्रदाय कालिदासक बादे जनमल । तखन . . . . . साहित्य पहिले कि शास्त्र । ओना विवाद पुरान छैक कि मुर्गी पहिले या अंडा आ ई विवाद चलितो रहै त' कोनो हर्ज नइ ,बेसी सँ बेशी दियादी झगड़ा जँका िकि अहां अपन आडि़ मे रहू आ हम अपन आडि़ मे रहब । तैयो बहसा बहसी नइ हेतै त' खखसा -खखसी त' जरूर हेतै । ओना स्वतंत्रता दिवसक अवसर पर साहित्य मे बहुपक्षीय स्वाधीनता क' आकांक्षी रवीन्द्रनाथ ,निराला आ यात्री कें नमन . . . . . . . . . . . . ।
 कीर्तिलता अपना समयक अत्यंत सुंदर आ प्रामाणिक रचना छैक । एकर भाषा मे पुरान मैथिलीक कतेको चिह्न भेटैत छैक , जेना विशेषण आ क्रिया मे स्त्रीलिंगक व्यवहार ,बहुवचन मे न्ही ,न्ह ,आ , या ,निर्विभक्तिक प्रयोग ,कर्ता मे ए ,जे क' प्रयोग वा परसर्गाभाव । तृतीया मे ए आ हि ,पंचमी मे तहें आ सयो ,षष्ठी मे करि करो ,कर आ करेओ क' व्यवहार अछि । सप्तमी मे ए ,ऍं आ हि क' प्रयोग अछि । सभ विभक्ति क' लेल चन्द्रविन्दुक प्रयोग अछि । वर्तमानक काल उत्तम पुरूप मे ओ ,यों ,मध्यमपुरूष मे सी आ अन्रू पुरूष मे इ ,ए आ यि क' प्रयोग अछि । विधिक्रिया मे उ ,ऊँ आ ह । भूतकाल मे इअ आ भविष्य मे इह विकरण प्रत्ययक प्रयोग । कृदंतक लेल न्ते आ न्ता क' प्रयोग अछि । पूर्वकालिकक लेल इ ,ए क' व्यवहार आ स्वरक सानुनासिकीकरण छैक ।
 एना बुझाइत अछि जे कीर्तिलता ओहिए शैली मे लिखल गेलै ,जइ मे चंदबरदायी 'पृथ्वीराजरासो' लिखलखिन । ई भृंग आ भृंगीक संवाद रूप मे छैक ,आ एकरा मे संस्कृत आ प्राकृतक छंदक प्रयोग अछि । . . . . . . . . . . विद्यापति सेहो प्रारंभ आ अंत मे संस्कृत छंदक प्रयोग केने छथि आ भाषा सेहो संस्कृत राखने छथिन । जहिना रासो तहिना कीर्तिलता मे गाथा(गाहा) छंदक प्रयोग प्राकृत भाषा मे भेल छैक । ई बात विशेष लक्ष्य करबाक अछि कि संस्कृत आ प्राकृतक पद आ गद्य तक मे तुक मिलेबाक प्रयास कएल गेल अछि आ ई अपभ्रंश -परंपराक अनुकूल अछि । पद्धरी छंदक ऐ ग्रंथ मे प्रयोग अछि । अपभ्रंशक चरित काव्य मे पद्धरी क' एते प्रयोग छैक कि शैलीक नामे 'पद्धडि़या बंध' राखि देल गेलै । अपभ्रंशक सुप्रसिद्ध कवि स्वयंभू एकटा पहिलुका कवि चतुर्मुख कें ऐ बंध क' प्रवर्तक मानने छथिन । कीर्तिलता मे ऐ छंदक एते व्यापक प्रयोग नइ छैक ,मुदा जे छैक ओ ऐ बात कें सूचित करबाक लेल पर्याप्त छैक कि ई ग्रंथ अपभ्रंश-काव्यक कथा साहित्यक परंपरा मे आबैत छैक । ऐ प्रकारे स्पष्ट अछि कि विद्यापति ऐ ग्रंथ कें अपभ्रंश मे प्रचलित कथा-काव्यक श्रेणी मे राख' चाहलखिन ,तैयो ओ ऐ काव्य कें कथा नइ कहलखिन ,बल्कि 'काहाणी' कहलखिन । एकर की कारण भ' सकैत छैक ?
 (आचार्य हजारी प्रसाद द्विवेदी)
फँसलीह कबई कुमारी । ।
 भरि पोख पेलकै टेंगरा । ।
 खने खत्ता पानि उपछै छै । ।
 केयो करय गेल पंचैती । ।
 रचि-रचि केहन सजेलक । ।
 बुझू अपटी खेत मे फँसलै । ।
 जंगल,पहाड़ सभ धार । ।
 मैथिली भाषा साहित्य :बीसम शताब्दी (प्रेम शंकर सिंह )
ऐ कॉलमक अंतर्गत विचार करबाक लेल पहिल किताब अछि प्रेमशंकर सिंह लिखित 'मैथिली भाषा साहित्य :बीसम शताब्दी ' । ई पोथी विदेह पोथीक डाउनलोड सार्इट पर सेहो उपलब्ध अछि ।
 विवेचनक अंतर्गत लेखकक उद्देश्य आ प्राप्ति प्रमुख अछि । की उद्देश्य अछि आ कोन मात्रा मे एकर प्राप्ति भेल । लेखकक वैचारिक आधार की अछि ,आलोचना वा इतिहासक कोन धारा के ओ स्पर्श करैत अछि वा कोनो नया धाराक विकासक मार्ग प्रशस्त करैत अछि । संस्कृत आलोचना ,यूरोपीय आलोचना ,समकालीन भारतीय आलोचना क' कोन खण्ड लेखक कें प्रभावित करैत अछि ,अर्थात लेखकक प्रभावक श्रोत की अछि ।
 संस्कृत काव्यानुशीलनक अलंकार ,रस ,ध्वनि,औचित्य वा यूरोपीय आलोचना सँ प्रभावित ऐतिहासिक आलोचना ,प्रभाववादी आलोचना ,समाजशास्त्रीय आलोचना वा उत्तर आधुनिक आलोचना कें ई कत्तहु छूबैत छैक । ईहो संभव छैक कि ई बिम्ब वा काव्यभाषा के आलोचना के आधार बनबैत अछि ।
 नवीन समीक्षा ई कहैत छैक जे कविक जीवन सँ कविता कें नइ जोड़ल जाए आ उत्तम साहित्य क' प्रतिमान ई मानल गेलै कि कवि आ कविता क' बीच कत्ते दूरी छैक । विखंडनवादी तोडि़ तोडि़ के खोजि रहल छैक आ एकटा ध्वनि ईहो छैक कि जे नइ छैक ओकरा खोजैत खोजैत जे छैक तकरा खोजल जाए ।
 ई जरूरी नइ कि लेखक उपरोक्त प्रभाव कें कोनो विशेष अनुपात मे ग्रहण करबे करै ,मुदा यदि ओ पारंपरिक आलोचना कें नकारि रहल छैक तखन ओकरा नकारबाक वैचारिक आधार स्पष्ट कर' पड़तै । स्वीकार आ नकारक दू-चारि टा भोथ आ तेज शब्द आलोचना नइ छैक । ई अत्यंत कठिन मार्ग थिकै ,अपन प्रिय क' लेल नीक-नीक आ दोसरक लेल अधलाह- अधलाह ,ई कोनो आलोचना नइ भेलै । तें जत्ते ई प्रेमशंकर जी क' परीक्षा ततबे हमरो सभक । अहां सभ भाए लोकनि सँ आग्रह कि ऐ यात्रा कें सार्थक बनेबा मे सहयोग कएल जाए ।
 Subscribe to: Posts (Atom)